Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: valamint 1997. évi LVII. törvény 3. § (3) bekezdése által
Paragraph Index: 341

11. § (2) bekezdése rendelkezik arról is, hogy a hatósági ár emelése miként hat az ár módosítása előtt megkötött szerződésekre: „A legmagasabb hatósági árnak a szerződés megkötését követően bekövetkező emelése esetén jogszabály kivételesen előírhatja, hogy az emelt legmagasabb hatósági ár az érvényes szerződés részévé válik. A felek 1998/6. szám azonban az új ártól lefelé — közös megegyezéssel — eltérhetnek, a szerződésben kikötött ár fenntartásával vagy megváltoztatásával.” A lakásbérleti szerződések esetén az Ltv. rendelkezései szabályozzák azt, hogy a rendeletben megállapított lakásbérleti díj milyen módon válik a lakásbérleti szerződés tartalmi elemévé. Az Ltv. 2. § (4) bekezdése alapján, ha a lakbér mértékét jogszabály állapítja meg, a szerződés akkor is érvényesen létrejön, ha a felek a fizetendő lakbérben nem állapodtak meg. A 6. § (1) bekezdése alapján ilyenkor a bérbeadó a lakbér összegét a beköltözést követő nyolc napon belül köteles a bérlővel írásban közölni. Ha a bérlő a lakbér összegét a közlés kézhezvételétől számított nyolc napon belül írásban nem kifogásolja, a közölt bért köteles fizetni. A 6. § (2) bekezdésében foglaltak szerint, ha a felek a lakbérben vagy a lakbér módosításában nem tudnak megegyezni, annak megállapítását a bíróságtól kérhetik. A bíróság jogerős határozatáig a lakásért korábban fizetett, ennek hiányában a bérbeadó által közölt lakbért kell fizetni. E rendelkezések alapján ha a felek a lakbérben nem tudnak megállapodni — mind a lakásbérleti szerződés keletkezésekor, mind annak fennállása alatt — bíróságtól kérhetik a lakbér megállapítását.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes